philipe etc scavoir faisons a tous presentes et avenir
nous avoir resceu lumble supplication de jacques de guine
povre homme debil chargie et femme et ung enffant
parcidevant demourant en la france ville de incourt
scituee au pays de brabant contenant comme au mois de
decembre en lan xvc quarant sept ledict suppliant se
trouva en la taverne du cornet en icelle france ville
de incourt pour illecq prendre refection avecq
jehan de beauemont son demy frere et altres, et
ayant ensemble bues quelque espace de temps, si
passerent pardevant leur escot jehan de vorux
mayeur dudict incourt pierre cassoir et feu lors
vivant george del baille lequel jehan de voroux
avoit auparavant insere audict jehan de beaulmont
frere dudict suppliant cretaine blessure blesschure, quoy voyant
ledict jehan de beaulmont demande audict de
voraux sil ne vouloit tenir des promesses quil avoit
faict devant les gens de biens assavoir de payer
la cure dicelle beschure par luy infere a cause quil
estoit fort importunee et travaillee du chirurgin
lequel avoit guary et cure icelle bleschure comme
il navoit la puissance de payer audict cirurgin de
ladicte cure a cause de sa povrete a quoy ledict
jean de voroux respondit quil n avoit affaire avecq
ledict jehan de beaulmont, sortant ansi hors icelle
et arbitree avecq aussy payee es mains de notre receveur
des exploictz de notredict conseil ou aultre commis de par nous
que sera tenu den rendre compte et reliqua a notre prouffit
ilz et a tous aultres noz justiciers et officiers qui ce
peult et pourra toucher et regarder leurs lieutenans
et que chacun deulx de notre presente grace quitance et remission
tout ainsi par la forme et maniere que dessus est dict,
ilz facent souffrent et laissent ledict suppliant plainement
et paisiblement joyr et user sans luy fayre mectre donner
et souffrier estre faict mis ou donne ores ne pour le
temps advenir en corps ne en biens aulcun destourbier ou
empeschement au contraire, mais se son corps ou aulcuns
de ces biens non confisquez estoint pour ce prins saisiez
arrestez ou empeschez, les faictes mectre incontinent
et sans delay a plaine et entiere delivrance, car ainsi
nous plaist il et affin que ce soit chose ferme et
estable a tousiours avons faict mectre notre scel a ces
presentes, saulf en aultres choses notre droict et
lautruy en toutes donne en notre ville de bruxelles
au mois de jung lan de grace mil cincq cens cincquante
et sept, de noz regnes despaignes et cicille le iiie
et dangleterre et de france etc le iiije, sur la plicque
estoit escript par le roy et soubzsigne de perre visa
recepta
gecollationeert ende bevonden concorderende met sijn originale bij mij
$$$ n facawez facuwez